《和章质夫成都运司园亭诗·雪峰楼》
宋代·吴师孟

西北有高楼，梁栋云常起。
檐牙挂连蜷，栏影摇清泚。
爽气雪山来，一瞬极千里。
但欲摅远怀，无忧可销弭。

作者简介：（1021—1110）成都人，字醇翁。第进士。累迁凤州别驾。王安石当国，擢为梓州路提举常平。上疏力言新法不便，宁愿罢归故官。后知蜀州，又论茶法害民，遂谢事去。